Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 491/13/1102	Bratislava II, 23.5.2014
EEČ : 2-9-170-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: robotník
napriek zákonnej vyživovacej povinnosti prispievať na výživu svojho maloletého syna XXXXX, nar. XXXXX a maloletej dcéry XXXXX, nar. XXXXX, vyplývajúcej mu z ustanovenia § 62 zákona č. 36/2005 Z. z. o rodine, deklarovanej mu i uznesením Okresného súdu Bratislava II sp.zn. XXXXX zo dňa XXXXX, právoplatným dňa XXXXX a vykonateľným dňa XXXXX, mesačne vo výške 100€ na každé dieťa, vždy do 15-teho dňa v mesiaci k rukám matky oprávnených detí XXXXX, si túto svoju zákonnú vyživovaciu povinnosť v XXXXX na XXXXX, ako ani nikde inde, riadne neplnil od mesiaca február 2013 až do mesiaca apríl 2014 (vrátane), čím mu vznikol dlh na výživnom vo výške 2.000 €, pričom v rozhodnom období bol od 01.08.2013 zamestnaný v spoločnosti XXXXX a zvyšnú časť rozhodného obdobia nebol evidovaný ako nezamestnaný na Úrade práce, sociálnych vecí a rodiny

lebo zanikla trestnosť činu

Odôvodnenie:
Poverený príslušník Obvodného oddelenia Trnávka Okresného riaditeľstva Policajného zboru Bratislava II viedol pod č.v.s. XXXXX trestné stíhanie obvineného XXXXX (ďalej aj ako „obvinený“) pre prečin zanedbania povinnej výživy podľa § 207 ods.1 Trestného zákona na vyššie uvedenom skutkovom základe.

Dňa 14.05.2014 predložil poverený príslušník Obvodného oddelenia Trnávka Okresného riaditeľstva Policajného zboru Bratislava II prokurátorke Okresnej prokuratúry Bratislava II príslušný vyšetrovací spis spolu s návrhom na zastavenie trestného stíhania podľa § 215 ods. 1 písm. h) Trestného poriadku poukazom na § 86 ods. 1 písm. a) Trestného zákona, ktorého preskúmaním som dospela k záveru, že je dôvodný. 

Dokazovaním vykonaným v priebehu vyšetrovania boli zistené nasledovné skutočnosti:

	Trestné oznámenie a zápisnica o výsluchu XXXXX (ďalej aj ako „matka oprávneného dieťaťa“), rodné listy, potvrdenia o návšteve školy, ako aj uznesenie Okresného súdu Bratislava II XXXXX  preukazujú, že obvinený má zákonnú vyživovaciu povinnosť voči maloletému synovi XXXXX a maloletej dcére XXXXX (ďalej ak ako „oprávnené deti“) vo vyššie uvedenom rozsahu. 

Z trestného oznámenia a zo zápisnice o výsluchu matky oprávneného dieťaťa vyplynulo, že obvinený si túto svoju zákonnú vyživovaciu povinnosť riadne neplnil od mesiaca február 2013 až do mesiaca apríl 2014 (vrátane), čím mu vznikol dlh na výživnom vo výške 2.000 €. Obvinený poprel spáchanie skutku, pričom zo zabezpečených správ vyplynulo, že v rozhodnom období bol od 01.08.2013 zamestnaný v spoločnosti XXXXX a zvyšnú časť rozhodného obdobia nebol evidovaný ako nezamestnaný na Úrade práce, sociálnych vecí a rodiny.

Po vznesení obvinenia obvinený dvoma hotovostnými platbami (dňa 14.04.2014 vo výške 1.100 € a dňa 25.04.2014 vo výške 200 €) osobne odovzdanými matke oprávnených detí uhradil celý dlh na výživnom vo výške 2.000 €, ktorý mu vznikol od mesiaca február 2013 až do mesiaca apríl 2014 (vrátane). Uvedenú skutočnosť potvrdila aj matka oprávneného dieťaťa, ktorá vo svojej výpovedi uviedla, že obvinený si riadne zaplatil výživné aj za mesiac máj 2014.

Zhodnotením vyššie uvedených skutočností možno konštatovať, že z vykonaných dôkazov vyplýval dostatočne odôvodnený záver, že skutok, ktorý napĺňal znaky trestného činu zanedbania povinnej výživy podľa § 207 ods. 1 Trestného zákona, sa stal a spáchal ho obvinený. Vzhľadom k tomu, že z vykonaných dôkazov tiež vyplynulo, že dňa 25.04.2014 bola uhradená posledná časť dlhu na výživnom voči oprávneným deťom do rúk matky oprávneného dieťaťa, pričom neplnenie vyživovacej povinnosti nezanechalo na oprávnených deťoch nepriaznivé následky, je nutné dospieť k záveru, že trestnosť trestného činu zanedbania povinnej výživy podľa § 207 ods. 1 Trestného zákona podľa § 86 ods. 1 písm. a) Trestného zákona zanikla. Zaplatením celého dlhu na výživnom bol splnený základný účel právnej úpravy trestného činu zanedbania povinnej výživy, ako i inštitútu účinnej ľútosti, ktorého primárnym cieľom bolo primäť páchateľa k dodatočnému splneniu zákonnom danej vyživovacej povinnosti.

Podľa § 86 ods. 1 písm. a) Trestného zákona trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

Vzhľadom na vyššie uvedené skutočnosti som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry Bratislava II do troch dní od oznámenia uznesenia. Sťažnosť má odkladný účinok. (§ 215 odsek 6 Trestného poriadku) 

JUDr. Zuzana Križanová
prokurátorka